У другой палове дня да нас прыйшлі лепшыя вучні СШ № № 20, 7 і гімназіі № 1 на сустрэчу з аўтарам новай энцыклапедыі ў трох тамах для дзяцей сярэдняга і старэйшага школьнага ўзросту “Францыск Скарына”, беларускім культуролагам і кнігазнаўцам, намеснікам дырэктара Нацыянальнай бібліятэкі Беларусі Сушай Алесем Аляксандравічам. Гэта была вельмі цікавая і змястоўная сустрэча. Аўтар шчыра і грунтоўна адказваў на ўсе пытанні, а вучні г. Брэста прадэманстравалі высокі ўзровень сваёй агульнаадукацыйнай падрыхтоўкі. Вялікі дзякуй настаўнікам, якія працавалі з намі па падрыхтоўцы гэтай сустрэчы: Лычук Людміле Рыгораўне (СШ № 20), Врублеўскай Юліяне Юр’еўне (гімназія № 1) і Салей Святлане Васільеўне (СШ № 7).